ARA: Il-Prim Ministru jżur ċentru tas-swabbing u jiltaqa' mal-ħaddiema
Imtella' Awwissu 10, 2020 - Aġġornata 10 Ta' Awwissu, 2020 6:39pm Fi żjara għall-għarrieda fiċ-ċentru tas-swabbing f'Ħal Luqa, il-Prim Ministru Robert Abela qal li Malta għandha rata għolja ħafna ta' ttestjar, li hija 3 darbiet iktar mill-medja Ewropea u 22 darba aktar mir-rakkomandazzjonijiet tal-Għaqda Dinjija tas-Saħħa. Filwaqt li rringrazzja lill-ħaddiema fil-qasam tas-saħħa li qed jaħdmu matul dan iż-żmien tal-pandemija, il-Prim Ministru qal li ried jaċċerta ruħu mill-kundizzjonijiet tax-xogħol tagħhom. Fl-aħħar jiem, l-awtoritajiet tas-saħħa komplew iżidu r-rata ta' testijiet ta' swabs għall-Covid, tant li se jinfetħu żewġ ċentri ġodda f'Ħal Qormi u Burmarrad, minbarra l-erba' l-oħra li hawn f'Ħal Luqa, Pembroke, l-Isptar Mater Dei u l-Isptar Ġenerali t'Għawdex.